title: A Tanács (EU) 2018/325 végrehajtási rendelete (2018. március 5.) a Közép-afrikai Köztársaságban kialakult helyzetre tekintettel korlátozó intézkedések meghozataláról szóló 224/2014/EU rendelet 17. cikke (3) bekezdésének végrehajtásáról

text:
               6.3.2018

               HU

               Az Európai Unió Hivatalos Lapja

               L 63/3

         A TANÁCS (EU) 2018/325 VÉGREHAJTÁSI RENDELETE
   (2018. március 5.)
   a Közép-afrikai Köztársaságban kialakult helyzetre tekintettel korlátozó intézkedések meghozataláról szóló 224/2014/EU rendelet 17. cikke (3) bekezdésének végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a Közép-afrikai Köztársaságban kialakult helyzetre tekintettel korlátozó intézkedések meghozataláról szóló, 2014. március 10-i 224/2014/EU tanácsi rendeletre (1) és különösen annak 17. cikke (3) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2014. március 10-én elfogadta a 224/2014/EU rendeletet.

               (2)

               Az ENSZ Biztonsági Tanácsának a 2127 (2013) sz. ENSZ BT-határozat alapján létrehozott bizottsága 2018. február 16-án egy, a korlátozó intézkedések hatálya alá tartozó személyre vonatkozóan naprakésszé tette az adatokat.

               (3)

               A 224/2014/EU rendelet I. mellékletét ezért ennek megfelelően módosítani kell,

         ELFOGADTA EZT A RENDELETET:
   1. cikk
   A 224/2014/EU rendelet I. melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. március 5-én.

            a Tanács részéről

            az elnök

         N. DIMOV

      (1)  HL L 70., 2014.3.11., 1. o.

      MELLÉKLET
      A 224/2014/EU rendelet I. mellékletében az „A. Személyek” című részben a következő személyre vonatkozó bejegyzés helyébe az alábbi bejegyzés lép:

                     „1.

                     François Yangouvonda BOZIZÉ (más néven a) Bozize Yangouvonda; b) Samuel Peter Mudde (születési idő és hely: 1948. december 16., Izo, Dél-Szudán))
                     Tisztség: a) a Közép-afrikai Köztársaság korábbi államfője; b) professzor
                     Születési idő: a) 1946. október 14.; b) 1948. december 16.
                     Születési hely: a) Mouila, Gabon; b) Izo, Dél-Szudán
                     Állampolgárság: a) közép-afrikai köztársasági; b) dél-szudáni
                     Útlevélszám: D00002264, kiállítás dátuma: 2013. június 11. (kiállította a Külügyminisztérium, Juba, Dél-Szudán. Lejárat napja: 2017. június 11. Diplomata-útlevél Samuel Peter Mudde névre kiállítva)
                     Nemzeti azonosító szám: M4800002143743 (az útlevélben szereplő személyi szám)
                     Cím: Uganda
                     Az ENSZ általi jegyzékbe vétel dátuma: 2014. május 9.

                        Egyéb információ: Anyja neve Martine Kofio. Weblink az INTERPOL–ENSZ Biztonsági Tanács szankciós adatlaphoz: https://www.interpol.int/en/notice/search/un/5802796

                        A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó információ:

                     Bozizét 2014. május 9-én vették jegyzékbe a 2134 (2014) sz. határozat 36. pontja alapján, mivel „a Közép-afrikai Köztársaság békéjét, biztonságát vagy stabilitását veszélyeztető cselekményekben vesz részt vagy támogatja azokat”.

                           Kiegészítő információk

                     Támogatóival együtt Bozizé ösztönözte a 2013. december 5-i, Bangui ellen irányuló támadást. Azóta is kísérleteket tesz destabilizáló műveletek végrehajtására, melyek célja, hogy a feszültségek továbbra is fennmaradjanak a Közép-afrikai Köztársaság fővárosában. Jelentések szerint Bozizé hozta létre az anti-balaka lázadócsoportot, mielőtt 2013. március 24-én elmenekült a Közép-afrikai Köztársaságból. Bozizé közleményben szólította fel a milíciáját, hogy folytassák az atrocitásokat a jelenlegi rendszer és az iszlamisták ellen. Értesülések szerint Bozizé pénzügyi és anyagi támogatást nyújtott azoknak a milicistáknak, akik megkísérlik destabilizálni az átmenet folyamatát és újra hatalomra juttatni őt. Az anti-balaka csoport legnagyobb része a közép-afrikai fegyveres erők tagjaiból áll, akik az államcsíny után a vidéki térségekben szóródtak szét, és akiket Bozizé később újraszervezett. Az anti-balaka egységek több mint felét Bozizé és támogatói irányítják.
                     A Bozizéhoz hű erők gépkarabélyokkal, aknavetőkkel és rakétavetőkkel voltak felfegyverkezve, és egyre gyakrabban vettek részt a Közép-afrikai Köztársaság muszlim lakossága elleni megtorló támadásokban. Az anti-balaka erők által végrehajtott és több mint 700 áldozatot követelő 2013. december 5-i, Banguiban végrehajtott támadás után a közép-afrikai köztársaságbeli helyzet gyors ütemben romlott.”


title: A Bizottság (EU) 2018/337 végrehajtási rendelete (2018. március 5.) a hatástalanított tűzfegyverek végleges működésképtelenségét biztosító hatástalanítási előírásokra és technikákra vonatkozó közös iránymutatások meghatározásáról szóló (EU) 2015/2403 végrehajtási rendelet módosításáról (EGT-vonatkozású szöveg. )

text:
               8.3.2018

               HU

               Az Európai Unió Hivatalos Lapja

               L 65/1

         A BIZOTTSÁG (EU) 2018/337 VÉGREHAJTÁSI RENDELETE
   (2018. március 5.)
   a hatástalanított tűzfegyverek végleges működésképtelenségét biztosító hatástalanítási előírásokra és technikákra vonatkozó közös iránymutatások meghatározásáról szóló (EU) 2015/2403 végrehajtási rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a fegyverek megszerzésének és tartásának ellenőrzéséről szóló, 1991. június 18-i 91/477/EGK tanácsi irányelvre (1) és különösen annak 10b. cikke (2) bekezdésére,
   mivel:

               (1)

               Az (EU) 2015/2403 bizottsági végrehajtási rendelet (2) a tűzfegyverek Unióban történő hatástalanítására vonatkozó szabályokat és műszaki előírásokat határoz meg a hatástalanított tűzfegyverek végleges működésképtelenségének biztosítása érdekében. Az említett rendelet továbbá a tűzfegyverek hatástalanításának a tagállami közigazgatási szervek általi ellenőrzéséről és tanúsításáról is rendelkezik, valamint megállapítja a hatástalanított tűzfegyverek jelölésére vonatkozó szabályokat.

               (2)

               A tűzfegyverek hatástalanítása terén a lehető legnagyobb mértékű biztonság megvalósítása érdekében az (EU) 2015/2403 végrehajtási rendelet az abban foglalt műszaki előírások rendszeres felülvizsgálatát és naprakésszé tételét írja elő, melynek során figyelembe kell venni az említett előírások és a kiegészítő hatástalanítási intézkedések alkalmazásával kapcsolatos tagállami tapasztalatokat.

               (3)

               E célból a Bizottság 2016 szeptemberében nemzeti szakértők részvételével megalakította a tűzfegyverek hatástalanításával foglalkozó munkacsoportot a 91/477/EGK irányelv által létrehozott bizottság keretein belül. A munkacsoport tevékenységének középpontjában a tűzfegyverek hatástalanítására vonatkozóan az (EU) 2015/2403 végrehajtási rendelet I. mellékletében meghatározott műszaki előírások felülvizsgálata állt, melynek célja az előírások egyértelműsítése, a félreérthető pontok tisztázása a jogszabály alkalmazói számára, valamint annak biztosítása, hogy a műszaki előírások a tűzfegyverek valamennyi típusára alkalmazhatók legyenek.

               (4)

               Az (EU) 2017/853 európai parlamenti és tanácsi irányelv (3) módosította a 91/477/EGK irányelvet. A módosított irányelv hatálya kiterjed a hatástalanított tűzfegyverekre is, rendelkezik azok osztályozásáról és oly módon határozza meg őket, amely tükrözi a jegyzőkönyvet az uniós jogi keretbe átültető 2014/164/EU tanácsi határozathoz (4) csatolt, az Egyesült Nemzetek nemzetközi szervezett bűnözés elleni egyezményét kiegészítő, a tűzfegyverek, azok részei és alkatrészei, valamint a lőszerek tiltott előállítása és kereskedelme elleni fellépésről szóló jegyzőkönyv által megállapított, a tűzfegyverek hatástalanítására vonatkozó általános elveket.

               (5)

               Az (EU) 2015/2403 végrehajtási rendeletben meghatározott tűzfegyver-hatástalanítási szabályoknak tükrözniük kell az (EU) 2017/853 irányelv által bevezetett új tűzfegyver-hatástalanítási szabályokat, és összhangban kell lenniük azokkal.

               (6)

               Az (EU) 2015/2403 végrehajtási rendelet hatályának ki kell terjednie a 91/477/EGK irányelv I. mellékletének II. részében meghatározott valamennyi tűzfegyver-kategóriára.

               (7)

               A tűzfegyverek hatástalanítására vonatkozó műszaki előírások célja annak biztosítása, hogy a hatástalanított tűzfegyvereket szokványos eszközökkel ne lehessen reaktiválni.

               (8)

               A tűzfegyverek hatástalanítására vonatkozó műszaki előírások középpontjában a 91/477/EGK irányelvben meghatározott alapvető tűzfegyver-alkotóelemek hatástalanítása áll. Ezt az indokolja, hogy a hatástalanított tűzfegyvereknek a 91/477/EGK irányelvben foglalt fogalommeghatározása szerint a hatástalanításnak biztosítania kell, hogy a szóban forgó tűzfegyver minden alapvető alkotóeleme használatra véglegesen alkalmatlanná vált, és ezek eltávolítása, kicserélése vagy módosítása sem lehetséges oly módon, amely a tűzfegyvert reaktiválhatná. A tűzfegyverek hatástalanítására vonatkozó műszaki előírásoknak ki kell terjedniük a váltócsövekre is, amelyek bár különálló eszközök, műszakilag kapcsolódnak a hatástalanítandó tűzfegyverhez, amelyre felszerelhetők.

               (9)

               A nemzeti tűzfegyver-hatástalanítási szakértőkből álló munkacsoport kérésére a felülvizsgált műszaki előírásokat a hatástalanítással foglalkozó tagállami szakemberek 2017. február 9. és március 20. között öthetes hatékonysági vizsgálatnak vetették alá. E vizsgálat eredménye vezetett arra a döntésre, hogy a hatástalanítási előírások megszövegezését módosítani kell. Az egyértelműség érdekében az egyes hatástalanítási műveleteket a tűzfegyverek egyes típusaira vonatkozóan külön kell megszövegezni.

               (10)

               Az e rendeletben előírt intézkedések összhangban vannak a 91/477/EGK irányelvvel létrehozott bizottság véleményével.

               (11)

               Annak érdekében, hogy a tagállamok meghozhassák a szükséges közigazgatási változtatásokat és összhangba hozhassák gyakorlataikat ezzel a módosított végrehajtási rendelettel, e rendeletet a hatálybalépését követő három hónap elteltével kell alkalmazni,

         ELFOGADTA EZT A RENDELETET:
   1. cikk
   Az (EU) 2015/2403 végrehajtási rendelet a következőképpen módosul:

               1.

               Az 1. cikk (1) bekezdése helyébe a következő szöveg lép:
               „(1)   Ez a rendelet a 91/477/EGK irányelv I. mellékletének II. részében meghatározott valamennyi tűzfegyver-kategóriára alkalmazandó.”

               2.

               A 3. cikk (1) bekezdésének helyébe a következő szöveg lép:
               „(1)   A tagállamok kijelölnek egy illetékes közigazgatási szervet (a továbbiakban: ellenőrző szervezet) annak ellenőrzésére, hogy a tűzfegyverek hatástalanítása az I. melléklet műszaki előírásainak megfelelően történt-e.”

               3.

               Az 5. cikk helyébe a következő szöveg lép:
               „5. cikk
               A hatástalanított tűzfegyverek jelölése
               A hatástalanított tűzfegyvereket a II. mellékletben szereplő sablonnak megfelelően egységes egyedi jellel kell ellátni annak jelölésére, hogy azokat az I. mellékletben meghatározott műszaki előírásoknak megfelelően hatástalanították. Az ellenőrző szervezet a jellel minden olyan alapvető alkotóelemet ellát, amelyet a tűzfegyver hatástalanítása céljából módosítottak; a jelnek meg kell felelnie a következő feltételeknek:

                           a)

                           jól látható és eltávolíthatatlan;

                           b)

                           utalást tartalmaz a tagállamra, amelyben a hatástalanítást végezték, és az ellenőrző szervezetre, amely a hatástalanításról szóló tanúsítványt kiadta;

                           c)

                           a tűzfegyver eredeti sorozatszáma(i) változatlan(ok) marad(nak).”

               4.

               Az I. melléklet helyébe e rendelet I. mellékletének szövege lép.

               5.

               A II. melléklet helyébe e rendelet II. mellékletének szövege lép.

               6.

               A III. melléklet helyébe e rendelet III. mellékletének szövege lép.

         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2018. június 28-tól kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. március 5-én.

            a Bizottság részéről

            az elnök

         Jean-Claude JUNCKER

      (1)  HL L 256., 1991.9.13., 51. o.

      (2)  A Bizottság (EU) 2015/2403 végrehajtási rendelete (2015. december 15.) a hatástalanított tűzfegyverek végleges működésképtelenségét biztosító hatástalanítási előírásokra és technikákra vonatkozó közös iránymutatások meghatározásáról (HL L 333., 2015.12.19., 62. o.).

      (3)  Az Európai Parlament és a Tanács (EU) 2017/853 irányelve (2017. május 17.) a fegyverek megszerzésének és tartásának ellenőrzéséről szóló 91/477/EGK tanácsi irányelv módosításáról (HL L 137., 2017.5.24., 22. o.).

      (4)  A Tanács 2014/164/EU határozata (2014. február 11.) az Egyesült Nemzetek nemzetközi szervezett bűnözés elleni egyezményéhez csatolt, a tűzfegyverek, azok részei és alkatrészei, valamint a lőszerek tiltott előállítása és kereskedelme elleni fellépésről szóló jegyzőkönyvnek az Európai Unió nevében történő megkötéséről (HL L 89., 2014.3.25., 7. o.).

      I. MELLÉKLET

         A tűzfegyverek hatástalanítására vonatkozó műszaki előírások

                  —

                  A tűzfegyverek végleges működésképtelenné tételéhez elvégzendő hatástalanítási műveletek meghatározását három táblázat tartalmazza:

                              —

                              az I. táblázat a tűzfegyverek különböző típusait sorolja fel,

                              —

                              a II. táblázat ismerteti a tűzfegyverek végleges működésképtelenné tétele során követendő alapelveket,

                              —

                              a III. táblázat meghatározza, hogy a tűzfegyverek egyes típusainál milyen műveleteket kell elvégezni a végleges működésképtelenség biztosításához.

                  —

                  A tűzfegyverek hatástalanítására vonatkozó műszaki előírások célja annak biztosítása, hogy a hatástalanított tűzfegyvereket szokványos eszközökkel ne lehessen reaktiválni.

                  —

                  A tűzfegyverek hatástalanítására vonatkozó műszaki előírások középpontjában a 91/477/EGK irányelvben meghatározott alapvető tűzfegyver-alkotóelemek hatástalanítása áll. A tűzfegyverek hatástalanítására vonatkozóan az I. mellékletben meghatározott műszaki előírások a váltócsövekre is kiterjednek, amelyek bár különálló eszközök, műszakilag kapcsolódnak a hatástalanítandó tűzfegyverhez, amelyre felszerelhetők.

                  —

                  A tűzfegyver-hatástalanítási műveletek helyes és egységes alkalmazásának biztosítása érdekében a Bizottságnak a tagállamokkal együttműködve pontosítania kell a fogalommeghatározásokat.

         I. táblázat

         A tűzfegyverek típusainak jegyzéke

                  A TŰZFEGYVEREK TÍPUSAI

                  1.

                  Pisztolyok (egylövetű, félautomata)

                  2.

                  Revolverek (beleértve a forgódobtöltésű revolvereket is)

                  3.

                  Egylövetű hosszú tűzfegyverek (nem billenőcsövű)

                  4.

                  Billenőcsövű tűzfegyverek (pl. sima csövű, huzagolt csövű, vegyescsövű, bukó-/forgótömbzáras, rövid és hosszú tűzfegyverek)

                  5.

                  Ismétlő hosszú tűzfegyverek (sima csövű, huzagolt)

                  6.

                  Félautomata hosszú tűzfegyverek (sima csövű, huzagolt)

                  7.

                  Automata tűzfegyverek: pl. gépkarabélyok, géppuskák/géppisztolyok, automata pisztolyok

                  8.

                  Billenőcsövű elöltöltő tűzfegyverek (kivéve a forgódobtöltésű revolvereket)

         II. táblázat

         Alapelvek

      Hegesztéssel, ragasztással vagy hasonló fokú tartósságot biztosító, megfelelő módszerrel meg kell akadályozni a tűzfegyver alapvető alkotóelemeinek szétszerelését.
      A nemzeti jogszabályoktól függően ezt az eljárást a nemzeti hatóság által végzett ellenőrzés után is el lehet végezni.
      A fémbetétek keménysége: a hatástalanítást végző szervezetnek gondoskodnia kell arról, hogy a felhasznált csapszegek/dugók/rudak legalább 40 HRC keménységgel rendelkezzenek, a hegesztéshez használt anyag pedig tartós és hatékony rögzítést biztosítson.

         III. táblázat

         Az egyes műveletek a tűzfegyverek típusai szerint

                              1.

                              PISZTOLYOK (EGYLÖVETŰ, FÉLAUTOMATA)

                  1.1.

                  Fegyvercső: hosszanti nyílást kell vágni a fegyvercsövön át a töltényűrre is kiterjedően, ha van ilyen (szélesség: a kaliber 1/2-énél nagyobb, hosszúság: huzagolt fegyvercső esetében a töltényűr hosszának háromszorosa, sima fegyvercső esetében a töltényűr hosszának kétszerese).

                  1.2.

                  Fegyvercső: a billenőcsövű fegyvercsővel rendelkező pisztolyokon kívül az összes többi pisztoly esetében lyukat kell fúrni a töltényűr mindkét falán keresztül, amelybe egy edzett acélból készült csapszeget kell beilleszteni és hegesztéssel biztonságosan rögzíteni (átmérő: a töltényűr 50 %-ánál nagyobb, legalább 4,5 mm). A fegyvercsövet ugyanezzel a csapszeggel lehet a zárszerkezethez rögzíteni. Alternatív megoldásként a töltényűrbe a töltény méretével megegyező dugót kell beilleszteni és hegesztéssel biztonságosan rögzíteni.

                  1.3.

                  Fegyvercső: a lőszerbevezető rámpával rendelkező tűzfegyverek esetében a rámpát el kell távolítani.

                  1.4.

                  Fegyvercső: a fegyvercsövet véglegesen a tűzfegyverhez kell rögzíteni hegesztéssel, ragasztással vagy hasonló fokú tartósságot biztosító, megfelelő módszerrel. Erre a célra az 1.2. műveletnél alkalmazott csapszeg használható.

                  1.5.

                  Fegyvercső: a nem a pisztolyhoz rögzített váltócsöveken az adott esetnek megfelelően az 1.1–1.4. és az 1.19. műveletet kell elvégezni. Továbbá vágással, hegesztéssel, ragasztással vagy hasonló fokú tartósságot biztosító, megfelelő módszerrel meg kell akadályozni, hogy a váltócsöveket a tűzfegyverhez lehessen rögzíteni.

                  1.6.

                  Zártest/zárfej: az ütőszeget el kell távolítani vagy le kell rövidíteni.

                  1.7.

                  Zártest/zárfej: a tűzfalat az eredeti felülettől mért 45 és 75 fok közötti szögben le kell munkálni vagy el kell távolítani. A tűzfal teljes felületéről el kell távolítani az anyag egy részét. Az összes reteszelőfelületet el kell távolítani vagy jelentősen meg kell gyengíteni.

                  1.8.

                  Zártest/zárfej: az ütőszegfuratot be kell hegeszteni.

                  1.9.

                  Szán: a tűzfalat az eredeti felülettől mért 45 és 75 fok közötti szögben le kell munkálni vagy el kell távolítani. A teljes felületről el kell távolítani az anyag egy részét.

                  1.10.

                  Szán: az ütőszeget el kell távolítani.

                  1.11.

                  Szán: a szánban található reteszelőfelületeket el kell távolítani.

                  1.12.

                  Szán: ahol megoldható, a szán kivetőnyílása záró szélének belsejét 45–75 fokos szögben le kell munkálni.

                  1.13.

                  Szán: ha a zártestet el lehet távolítani a szántestről, a hatástalanított zártestet véglegesen rögzíteni kell a szántesthez.

                  1.14.

                  Tok: a lőszerbevezető rámpával rendelkező tűzfegyverek esetében a rámpát el kell távolítani.

                  1.15.

                  Tok: a szánvezetőlécek legalább kétharmadát le kell munkálni a tok mindkét oldalán.

                  1.16.

                  Elsütőszerkezet: gondoskodni kell az elsütőbillentyű és az ütő, az ütőszeg vagy az elsütőakasztó közötti fizikai működtetési kapcsolat megszakításáról. Amennyiben lehetséges, a tokon belül egybe kell hegeszteni az elsütőszerkezetet. Ha az elsütőszerkezet ily módon való egybehegesztése nem lehetséges, az elsütőszerkezetet el kell távolítani, és a helyét hegesztéssel vagy epoxigyantával ki kell tölteni.

                  1.17.

                  Elsütőszerkezet: az elsütőszerkezetet és/vagy az elsütőszerkezet házát a tokhoz kell hegeszteni (acéltok esetében) vagy magas hőmérsékletnek ellenálló ragasztóval a tokhoz kell ragasztani (könnyűfémből vagy polimerből készült tok esetében).

                  1.18.

                  Automata rendszer: a gázdugattyút, a gázcsövet és a gáznyílást szétvágással vagy hegesztéssel működésképtelenné kell tenni.

                  1.19.

                  Automata rendszer: ha a tűzfegyver nem rendelkezik gázdugattyúval, a gázcsövet el kell távolítani. Ha a fegyvercső szolgál gázdugattyúként, a hatástalanított fegyvercsövet a házhoz kell hegeszteni. Ha a tűzfegyver rendelkezik gáznyílással, a nyílást minden esetben be kell hegeszteni.

                  1.20.

                  Tölténytárak: a tölténytáron a tűzfegyver típusától és anyagától függően ponthegesztést vagy hasonló fokú tartósságot biztosító, megfelelő módszert kell alkalmazni a tölténytár eltávolításának megakadályozása érdekében.

                  1.21.

                  Tölténytárak: hiányzó tölténytár esetén a tölténytár helyén pontonkénti hegesztéssel, egyéb megfelelő módszerrel vagy tárakasztó rögzítésével véglegesen meg kell akadályozni a tölténytár behelyezését.

                  1.22.

                  Hangtompító: ha a hangtompító a tűzfegyver részét képezi, edzett acélból készült csapszeggel, hegesztéssel, ragasztással vagy hasonló fokú tartósságot biztosító, megfelelő módszerrel véglegesen meg kell akadályozni a hangtompító eltávolítását a fegyvercsőről.

                  1.23.

                  Hangtompító: amennyiben lehetséges, a hangtompító valamennyi belső alkatrészét és azok kapcsolódási pontjait el kell távolítani, hogy csak a cső maradjon meg. Rövid tűzfegyverek esetében 3 cm-es, hosszú tűzfegyverek esetében 5 cm-es hosszanti szakaszonként a tűzfegyver kaliberénél nagyobb átmérőjű lyukakat kell fúrni a borításon át az expanziós kamráig. Alternatív megoldásként a borítás hátsó végétől az elejéig legalább 6 mm-es hosszanti nyílást kell vágni, amely eléri az expanziós kamrát.

                              2.

                              REVOLVEREK (BELEÉRTVE A FORGÓDOBTÖLTÉSŰ REVOLVEREKET IS)

                  2.1.

                  Fegyvercső: hosszanti nyílást kell vágni (szélesség: a kaliber 1/2-énél nagyobb, hosszúság: a fegyvercső átmeneti kúptól számított hosszának legalább 1/2-e).

                  2.2.

                  Fegyvercső: lyukat kell fúrni a fegyvercső mindkét falán keresztül (az átmeneti kúp közelében), amelybe egy edzett acélból készült csapszeget kell beilleszteni és hegesztéssel biztonságosan rögzíteni (átmérő: a kaliber 50 %-ánál nagyobb, legalább 4,5 mm). A fegyvercsövet ugyanezzel a csapszeggel lehet a zárszerkezethez rögzíteni. Alternatív megoldásként egy edzett acélból készült csapszeget (hosszúság: legalább a dobfurat hosszának fele) kell biztonságosan behegeszteni a fegyvercsőbe a forgódob oldaláról indulva.

                  2.3.

                  Fegyvercső: a fegyvercsövet véglegesen a tokhoz kell rögzíteni hegesztéssel, ragasztással vagy hasonló fokú tartósságot biztosító, megfelelő módszerrel. Erre a célra a 2.2. műveletnél alkalmazott csapszeg használható.

                  2.4.

                  Fegyvercső: a nem a tűzfegyverhez rögzített váltócsöveken az adott esetnek megfelelően a 2.1–2.3. műveletet kell elvégezni. Továbbá vágással, hegesztéssel, ragasztással vagy hasonló fokú tartósságot biztosító, megfelelő módszerrel meg kell akadályozni, hogy a váltócsöveket a tűzfegyverhez lehessen rögzíteni.

                  2.5.

                  Forgódob: a forgódob hosszának kétharmadáig minden belső falat le kell munkálni a forgódobból. A belső falakat a lehető legnagyobb mértékben el kell távolítani a forgódobból, lehetőleg a töltényhüvely átmérőjéig és a külső fal megsértése nélkül.

                  2.6.

                  Forgódob: amennyiben lehetséges, hegesztés révén meg kell akadályozni, hogy a forgódobot el lehessen távolítani a tokról. Amennyiben ez nem lehetséges, más megfelelő módszerrel, például szögeléssel kell megakadályozni a forgódob eltávolítását.

                  2.7.

                  Forgódob: a nem a tűzfegyverhez rögzített tartalékforgódobokon a 2.5. műveletet kell elvégezni. Továbbá vágással, hegesztéssel, ragasztással vagy hasonló fokú tartósságot biztosító, megfelelő módszerrel meg kell akadályozni, hogy a forgódobot a tűzfegyverhez lehessen rögzíteni.

                  2.8.

                  Tok: az ütőszegfuratot az eredeti méretének háromszorosára kell tágítani.

                  2.9.

                  Tok: az ütőszeget el kell távolítani vagy le kell rövidíteni.

                  2.10.

                  Elsütőszerkezet: gondoskodni kell az elsütőbillentyű és az ütő, az ütőszeg vagy az elsütőakasztó közötti fizikai működtetési kapcsolat megszakításáról. Amennyiben lehetséges, a tokon belül egybe kell hegeszteni az elsütőszerkezetet. Ha az elsütőszerkezet ily módon való egybehegesztése nem lehetséges, az elsütőszerkezetet el kell távolítani, és a helyét hegesztéssel vagy epoxigyantával ki kell tölteni.

                  2.11.

                  Elsütőszerkezet: az elsütőszerkezetet és/vagy az elsütőszerkezet házát a tokhoz kell hegeszteni (acéltok esetében) vagy magas hőmérsékletnek ellenálló ragasztóval a tokhoz kell ragasztani (könnyűfémből vagy polimerből készült tok esetében).

                  2.12.

                  Hangtompító: ha a hangtompító a tűzfegyver részét képezi, edzett acélból készült csapszeggel, hegesztéssel, ragasztással vagy hasonló fokú tartósságot biztosító, megfelelő módszerrel véglegesen meg kell akadályozni a hangtompító eltávolítását a fegyvercsőről.

                  2.13.

                  Hangtompító: amennyiben lehetséges, a hangtompító valamennyi belső alkatrészét és azok kapcsolódási pontjait el kell távolítani, hogy csak a cső maradjon meg. Rövid tűzfegyverek esetében 3 cm-es, hosszú tűzfegyverek esetében 5 cm-es hosszanti szakaszonként a tűzfegyver kaliberénél nagyobb átmérőjű lyukakat kell fúrni a borításon át az expanziós kamráig. Alternatív megoldásként a borítás hátsó végétől az elejéig legalább 6 mm-es hosszanti nyílást kell vágni, amely eléri az expanziós kamrát.

                              3.

                              EGYLÖVETŰ HOSSZÚ TŰZFEGYVEREK (NEM BILLENŐCSÖVŰ)

                  3.1.

                  Fegyvercső: hosszanti nyílást kell vágni a fegyvercsövön át a töltényűrre is kiterjedően, ha van ilyen (szélesség: a kaliber 1/2-énél nagyobb, hosszúság: huzagolt fegyvercső esetében a töltényűr hosszának háromszorosa, sima fegyvercső esetében a töltényűr hosszának kétszerese).

                  3.2.

                  Fegyvercső: lyukat kell fúrni a töltényűr mindkét falán keresztül, amelybe egy edzett acélból készült csapszeget kell beilleszteni és hegesztéssel biztonságosan rögzíteni (átmérő: a töltényűr 50 %-ánál nagyobb, legalább 4,5 mm). A fegyvercsövet ugyanezzel a csapszeggel lehet a zárszerkezethez rögzíteni. Alternatív megoldásként a töltényűrbe a töltény méretével megegyező dugót kell beilleszteni és hegesztéssel biztonságosan rögzíteni.

                  3.3.

                  Fegyvercső: a lőszerbevezető rámpával rendelkező tűzfegyverek esetében a rámpát el kell távolítani.

                  3.4.

                  Fegyvercső: a fegyvercsövet véglegesen a tűzfegyverhez kell rögzíteni hegesztéssel, ragasztással vagy hasonló fokú tartósságot biztosító, megfelelő módszerrel. Erre a célra a 3.2. műveletnél alkalmazott csapszeg használható.

                  3.5.

                  Fegyvercső: a nem a tűzfegyverhez rögzített váltócsöveken az adott esetnek megfelelően a 3.1–3.4. műveletet kell elvégezni. Továbbá vágással, hegesztéssel, ragasztással vagy hasonló fokú tartósságot biztosító, megfelelő módszerrel meg kell akadályozni, hogy a váltócsöveket a tűzfegyverhez lehessen rögzíteni.

                  3.6.

                  Zártest/zárfej: az ütőszeget el kell távolítani vagy le kell rövidíteni.

                  3.7.

                  Zártest/zárfej: a tűzfalat az eredeti felülettől mért 45 és 75 fok közötti szögben le kell munkálni vagy el kell távolítani. A tűzfal teljes felületéről el kell távolítani az anyag egy részét. Az összes reteszelőfelületet el kell távolítani vagy jelentősen meg kell gyengíteni.

                  3.8.

                  Zártest/zárfej: az ütőszegfuratot be kell hegeszteni.

                  3.9.

                  Elsütőszerkezet: gondoskodni kell az elsütőbillentyű és az ütő, az ütőszeg vagy az elsütőakasztó közötti fizikai működtetési kapcsolat megszakításáról. Amennyiben lehetséges, a tokon belül egybe kell hegeszteni az elsütőszerkezetet. Ha az elsütőszerkezet ily módon való egybehegesztése nem lehetséges, az elsütőszerkezetet el kell távolítani, és a helyét hegesztéssel vagy epoxigyantával ki kell tölteni.

                  3.10.

                  Elsütőszerkezet: az elsütőszerkezetet és/vagy az elsütőszerkezet házát a tokhoz kell hegeszteni (acéltok esetében) vagy magas hőmérsékletnek ellenálló ragasztóval a tokhoz kell ragasztani (könnyűfémből vagy polimerből készült tok esetében).

                  3.11.

                  Hangtompító: ha a hangtompító a tűzfegyver részét képezi, edzett acélból készült csapszeggel, hegesztéssel, ragasztással vagy hasonló fokú tartósságot biztosító, megfelelő módszerrel véglegesen meg kell akadályozni a hangtompító eltávolítását a fegyvercsőről.

                  3.12.

                  Hangtompító: amennyiben lehetséges, a hangtompító valamennyi belső alkatrészét és azok kapcsolódási pontjait el kell távolítani, hogy csak a cső maradjon meg. Rövid tűzfegyverek esetében 3 cm-es, hosszú tűzfegyverek esetében 5 cm-es hosszanti szakaszonként a tűzfegyver kaliberénél nagyobb átmérőjű lyukakat kell fúrni a borításon át az expanziós kamráig. Alternatív megoldásként a borítás hátsó végétől az elejéig legalább 6 mm-es hosszanti nyílást kell vágni, amely eléri az expanziós kamrát.

                              4.

                              BILLENŐCSÖVŰ TŰZFEGYVEREK (PL. SIMA CSÖVŰ, HUZAGOLT CSÖVŰ, VEGYESCSÖVŰ, BUKÓ-/FORGÓTÖMBZÁRAS, RÖVID ÉS HOSSZÚ TŰZFEGYVEREK)

                  4.1.

                  Fegyvercső: hosszanti nyílást kell vágni a fegyvercsövön át a töltényűrre is kiterjedően, ha van ilyen (szélesség: a kaliber 1/2-énél nagyobb, hosszúság: huzagolt fegyvercső esetében a töltényűr hosszának háromszorosa, sima fegyvercső esetében a töltényűr hosszának kétszerese). A töltényűr nélküli fegyvercsővel rendelkező tűzfegyverek esetében hosszanti nyílást kell vágni (szélesség: a kaliber 1/2-énél nagyobb, hosszúság: a fegyvercső átmeneti kúptól számított hosszának legalább 1/2-e).

                  4.2.

                  Fegyvercső: a töltényűr hosszának legalább 2/3-ával megegyező méretű, szorosan záró dugót kell biztonságos módon a töltényűrbe hegeszteni, a lehető legközelebb a zárhoz.

                  4.3.

                  Fegyvercső: a lőszerbevezető rámpával rendelkező tűzfegyverek esetében a rámpát el kell távolítani.

                  4.4.

                  Fegyvercső: a fegyvercsövet véglegesen a tűzfegyverhez kell rögzíteni hegesztéssel, ragasztással vagy hasonló fokú tartósságot biztosító, megfelelő módszerrel.

                  4.5.

                  Fegyvercső: a nem a tűzfegyverhez rögzített váltócsöveken az adott esetnek megfelelően a 4.1–4.4. műveletet kell elvégezni. Továbbá vágással, hegesztéssel, ragasztással vagy hasonló fokú tartósságot biztosító, megfelelő módszerrel meg kell akadályozni, hogy a váltócsöveket a tűzfegyverhez lehessen rögzíteni.

                  4.6.

                  Elsütőszerkezet: gondoskodni kell az elsütőbillentyű és az ütő, az ütőszeg vagy az elsütőakasztó közötti fizikai működtetési kapcsolat megszakításáról. Amennyiben lehetséges, a tokon belül egybe kell hegeszteni az elsütőszerkezetet. Ha az elsütőszerkezet ily módon való egybehegesztése nem lehetséges, az elsütőszerkezetet el kell távolítani, és a helyét hegesztéssel vagy epoxigyantával ki kell tölteni.

                  4.7.

                  Elsütőszerkezet: az elsütőszerkezetet és/vagy az elsütőszerkezet házát a tokhoz kell hegeszteni (acéltok esetében) vagy magas hőmérsékletnek ellenálló ragasztóval a tokhoz kell ragasztani (könnyűfémből vagy polimerből készült tok esetében).

                  4.8.

                  Zárszerkezet: egy legalább 60 fokos (csúcsszögű) kúpot kell kimunkálni úgy, hogy az alapátmérő legalább 10 mm-es vagy a tűzfal átmérőjével megegyező nagyságú legyen.

                  4.9.

                  Zárszerkezet: az ütőszeget el kell távolítani, az ütőszegfuratot legalább 5 mm-es átmérőjűre kell tágítani és be kell hegeszteni.

                  4.10.

                  Hangtompító: ha a hangtompító a tűzfegyver részét képezi, edzett acélból készült csapszeggel, hegesztéssel, ragasztással vagy hasonló fokú tartósságot biztosító, megfelelő módszerrel véglegesen meg kell akadályozni a hangtompító eltávolítását a fegyvercsőről.

                  4.11.

                  Hangtompító: amennyiben lehetséges, a hangtompító valamennyi belső alkatrészét és azok kapcsolódási pontjait el kell távolítani, hogy csak a cső maradjon meg. Rövid tűzfegyverek esetében 3 cm-es, hosszú tűzfegyverek esetében 5 cm-es hosszanti szakaszonként a tűzfegyver kaliberénél nagyobb átmérőjű lyukakat kell fúrni a borításon át az expanziós kamráig. Alternatív megoldásként a borítás hátsó végétől az elejéig legalább 6 mm-es hosszanti nyílást kell vágni, amely eléri az expanziós kamrát.

                              5.

                              ISMÉTLŐ HOSSZÚ TŰZFEGYVEREK (SIMA CSÖVŰ, HUZAGOLT)

                  5.1.

                  Fegyvercső: hosszanti nyílást kell vágni a fegyvercsövön át a töltényűrre is kiterjedően, ha van ilyen (szélesség: a kaliber 1/2-énél nagyobb, hosszúság: huzagolt fegyvercső esetében a töltényűr hosszának háromszorosa, sima fegyvercső esetében a töltényűr hosszának kétszerese). A töltényűr nélküli fegyvercsővel rendelkező tűzfegyverek esetében hosszanti nyílást kell vágni (szélesség: a kaliber 1/2-énél nagyobb, hosszúság: a fegyvercső átmeneti kúptól számított hosszának legalább 1/2-e).

                  5.2.

                  Fegyvercső: lyukat kell fúrni a töltényűr mindkét falán keresztül, amelybe egy edzett acélból készült csapszeget kell beilleszteni és hegesztéssel biztonságosan rögzíteni (átmérő: a töltényűr 50 %-ánál nagyobb, legalább 4,5 mm). A fegyvercsövet ugyanezzel a csapszeggel lehet a zárszerkezethez rögzíteni. Alternatív megoldásként a töltényűrbe a töltény méretével megegyező dugót kell beilleszteni és hegesztéssel biztonságosan rögzíteni.

                  5.3.

                  Fegyvercső: a lőszerbevezető rámpával rendelkező tűzfegyverek esetében a rámpát el kell távolítani.

                  5.4.

                  Fegyvercső: a fegyvercsövet véglegesen a tűzfegyverhez kell rögzíteni hegesztéssel, ragasztással vagy hasonló fokú tartósságot biztosító, megfelelő módszerrel. Erre a célra az 5.2. műveletnél alkalmazott csapszeg használható.

                  5.5.

                  Fegyvercső: a nem a tűzfegyverhez rögzített váltócsöveken az adott esetnek megfelelően az 5.1–5.4. műveletet kell elvégezni. Továbbá vágással, hegesztéssel, ragasztással vagy hasonló fokú tartósságot biztosító, megfelelő módszerrel meg kell akadályozni, hogy a váltócsöveket a tűzfegyverhez lehessen rögzíteni.

                  5.6.

                  Zártest/zárfej: az ütőszeget el kell távolítani vagy le kell rövidíteni.

                  5.7.

                  Zártest/zárfej: a tűzfalat az eredeti felülettől mért 45 és 75 fok közötti szögben le kell munkálni vagy el kell távolítani. A tűzfal teljes felületéről el kell távolítani az anyag egy részét. Az összes reteszelőfelületet el kell távolítani vagy jelentősen meg kell gyengíteni.

                  5.8.

                  Zártest/zárfej: az ütőszegfuratot be kell hegeszteni.

                  5.9.

                  Elsütőszerkezet: gondoskodni kell az elsütőbillentyű és az ütő, az ütőszeg vagy az elsütőakasztó közötti fizikai működtetési kapcsolat megszakításáról. Amennyiben lehetséges, a tokon belül egybe kell hegeszteni az elsütőszerkezetet. Ha az elsütőszerkezet ily módon való egybehegesztése nem lehetséges, az elsütőszerkezetet el kell távolítani, és a helyét hegesztéssel vagy epoxigyantával ki kell tölteni.

                  5.10.

                  Elsütőszerkezet: az elsütőszerkezetet és/vagy az elsütőszerkezet házát a tokhoz kell hegeszteni (acéltok esetében) vagy magas hőmérsékletnek ellenálló ragasztóval a tokhoz kell ragasztani (könnyűfémből vagy polimerből készült tok esetében).

                  5.11.

                  Tölténytárak: a tölténytáron a tűzfegyver típusától és anyagától függően ponthegesztést vagy hasonló fokú tartósságot biztosító, megfelelő módszert kell alkalmazni a tölténytár eltávolításának megakadályozása érdekében.

                  5.12.

                  Tölténytárak: hiányzó tölténytár esetén a tölténytár helyén pontonkénti hegesztéssel, egyéb megfelelő módszerrel vagy tárakasztó rögzítésével véglegesen meg kell akadályozni a tölténytár behelyezését.

                  5.13.

                  Tölténytárak: a dobtárak esetében egy vagy több edzett acélból készült csapszeget kell átvezetni a tölténytáron, a töltényűrön és a tokon át, ily módon tartósan összekapcsolva őket. A csapszeget hegesztéssel kell rögzíteni.

                  5.14.

                  Hangtompító: ha a hangtompító a tűzfegyver részét képezi, edzett acélból készült csapszeggel, hegesztéssel, ragasztással vagy hasonló fokú tartósságot biztosító, megfelelő módszerrel véglegesen meg kell akadályozni a hangtompító eltávolítását a fegyvercsőről.

                  5.15.

                  Hangtompító: amennyiben lehetséges, a hangtompító valamennyi belső alkatrészét és azok kapcsolódási pontjait el kell távolítani, hogy csak a cső maradjon meg. Rövid tűzfegyverek esetében 3 cm-es, hosszú tűzfegyverek esetében 5 cm-es hosszanti szakaszonként a tűzfegyver kaliberénél nagyobb átmérőjű lyukakat kell fúrni a borításon át az expanziós kamráig. Alternatív megoldásként a borítás hátsó végétől az elejéig legalább 6 mm-es hosszanti nyílást kell vágni, amely eléri az expanziós kamrát.

                              6.

                              FÉLAUTOMATA HOSSZÚ TŰZFEGYVEREK (SIMA CSÖVŰ, HUZAGOLT)

                  6.1.

                  Fegyvercső: hosszanti nyílást kell vágni a fegyvercsövön át a töltényűrre is kiterjedően, ha van ilyen (szélesség: a kaliber 1/2-énél nagyobb, hosszúság: huzagolt fegyvercső esetében a töltényűr hosszának háromszorosa, sima fegyvercső esetében a töltényűr hosszának kétszerese). A töltényűr nélküli fegyvercsővel rendelkező tűzfegyverek esetében hosszanti nyílást kell vágni (szélesség: a kaliber 1/2-énél nagyobb, hosszúság: a fegyvercső átmeneti kúptól számított hosszának legalább 1/2-e).

                  6.2.

                  Fegyvercső: lyukat kell fúrni a töltényűr mindkét falán keresztül, amelybe egy edzett acélból készült csapszeget kell beilleszteni és hegesztéssel biztonságosan rögzíteni (átmérő: a töltényűr 50 %-ánál nagyobb, legalább 4,5 mm). A fegyvercsövet ugyanezzel a csapszeggel lehet a zárszerkezethez rögzíteni. Alternatív megoldásként a töltényűrbe a töltény méretével megegyező dugót kell beilleszteni és hegesztéssel biztonságosan rögzíteni.

                  6.3.

                  Fegyvercső: a lőszerbevezető rámpával rendelkező tűzfegyverek esetében a rámpát el kell távolítani.

                  6.4.

                  Fegyvercső: a fegyvercsövet véglegesen a tűzfegyverhez kell rögzíteni hegesztéssel, ragasztással vagy hasonló fokú tartósságot biztosító, megfelelő módszerrel. Erre a célra a 6.2. műveletnél alkalmazott csapszeg használható.

                  6.5.

                  Fegyvercső: a nem a tűzfegyverhez rögzített váltócsöveken az adott esetnek megfelelően a 6.1–6.4. és a 6.12. műveletet kell elvégezni. Továbbá vágással, hegesztéssel, ragasztással vagy hasonló fokú tartósságot biztosító, megfelelő módszerrel meg kell akadályozni, hogy a váltócsöveket a tűzfegyverhez lehessen rögzíteni.

                  6.6.

                  Zártest/zárfej: az ütőszeget el kell távolítani vagy le kell rövidíteni.

                  6.7.

                  Zártest/zárfej: a tűzfalat az eredeti felülettől mért 45 és 75 fok közötti szögben le kell munkálni vagy el kell távolítani. A tűzfal teljes felületéről el kell távolítani az anyag egy részét. Az összes reteszelőfelületet el kell távolítani vagy jelentősen meg kell gyengíteni.

                  6.8.

                  Zártest/zárfej: az ütőszegfuratot be kell hegeszteni.

                  6.9.

                  Elsütőszerkezet: gondoskodni kell az elsütőbillentyű és az ütő, az ütőszeg vagy az elsütőakasztó közötti fizikai működtetési kapcsolat megszakításáról. Amennyiben lehetséges, a tokon belül egybe kell hegeszteni az elsütőszerkezetet. Ha az elsütőszerkezet ily módon való egybehegesztése nem lehetséges, az elsütőszerkezetet el kell távolítani, és a helyét hegesztéssel vagy epoxigyantával ki kell tölteni.

                  6.10.

                  Elsütőszerkezet: az elsütőszerkezetet és/vagy az elsütőszerkezet házát a tokhoz kell hegeszteni (acéltok esetében) vagy magas hőmérsékletnek ellenálló ragasztóval a tokhoz kell ragasztani (könnyűfémből vagy polimerből készült tok esetében).

                  6.11.

                  Automata rendszer: a gázdugattyút, a gázcsövet és a gáznyílást szétvágással vagy hegesztéssel működésképtelenné kell tenni.

                  6.12.

                  Automata rendszer: ha a tűzfegyver nem rendelkezik gázdugattyúval, a gázcsövet el kell távolítani. Ha a fegyvercső szolgál gázdugattyúként, a hatástalanított fegyvercsövet a házhoz kell hegeszteni. Ha a tűzfegyver rendelkezik gáznyílással, a nyílást minden esetben be kell hegeszteni.

                  6.13.

                  Automata rendszer: a tűzfalat az eredeti felülettől mért 45 és 75 fok közötti szögben le kell munkálni vagy el kell távolítani. A tűzfal és az egyéb részek teljes felületéről el kell távolítani az anyag egy részét, hogy a forgó tolózár/zártest tömege legalább az eredeti tömeg 50 %-ára csökkenjen. A zártestet véglegesen a tűzfegyverhez kell rögzíteni hegesztéssel, ragasztással vagy hasonló fokú tartósságot biztosító, megfelelő módszerrel.

                  6.14.

                  Automata rendszer: ha a zárfej zárkeretbe van építve, a zárkeret méretét legalább 50 %-kal csökkenteni kell. A zárfejet véglegesen a zárkerethez, a zárkeretet pedig véglegesen a tűzfegyverhez kell rögzíteni hegesztéssel, ragasztással vagy hasonló fokú tartósságot biztosító, megfelelő módszerrel.

                  6.15.

                  Tölténytárak: a tölténytáron a tűzfegyver típusától és anyagától függően ponthegesztést vagy hasonló fokú tartósságot biztosító, megfelelő módszert kell alkalmazni a tölténytár eltávolításának megakadályozása érdekében.

                  6.16.

                  Tölténytárak: hiányzó tölténytár esetén a tölténytár helyén pontonkénti hegesztéssel, egyéb megfelelő módszerrel vagy tárakasztó rögzítésével véglegesen meg kell akadályozni a tölténytár behelyezését.

                  6.17.

                  Tölténytárak: a dobtárak esetében egy vagy több edzett acélból készült csapszeget kell átvezetni a tölténytáron, a töltényűrön és a tokon át, ily módon tartósan összekapcsolva őket. A csapszeget hegesztéssel kell rögzíteni.

                  6.18.

                  Hangtompító: ha a hangtompító a tűzfegyver részét képezi, edzett acélból készült csapszeggel, hegesztéssel, ragasztással vagy hasonló fokú tartósságot biztosító, megfelelő módszerrel véglegesen meg kell akadályozni a hangtompító eltávolítását a fegyvercsőről.

                  6.19.

                  Hangtompító: amennyiben lehetséges, a hangtompító valamennyi belső alkatrészét és azok kapcsolódási pontjait el kell távolítani, hogy csak a cső maradjon meg. Rövid tűzfegyverek esetében 3 cm-es, hosszú tűzfegyverek esetében 5 cm-es hosszanti szakaszonként a tűzfegyver kaliberénél nagyobb átmérőjű lyukakat kell fúrni a borításon át az expanziós kamráig. Alternatív megoldásként a borítás hátsó végétől az elejéig legalább 6 mm-es hosszanti nyílást kell vágni, amely eléri az expanziós kamrát.

                              7.

                              AUTOMATA TŰZFEGYVEREK: PL. GÉPKARABÉLYOK, GÉPPUSKÁK/GÉPPISZTOLYOK, AUTOMATA PISZTOLYOK

                  7.1.

                  Fegyvercső: hosszanti nyílást kell vágni a fegyvercsövön át a töltényűrre is kiterjedően, ha van ilyen (szélesség: a kaliber 1/2-énél nagyobb, hosszúság: huzagolt fegyvercső esetében a töltényűr hosszának háromszorosa, sima fegyvercső esetében a töltényűr hosszának kétszerese).

                  7.2.

                  Fegyvercső: lyukat kell fúrni a töltényűr mindkét falán keresztül, amelybe egy edzett acélból készült csapszeget kell beilleszteni és hegesztéssel biztonságosan rögzíteni (átmérő: a töltényűr 50 %-ánál nagyobb, legalább 4,5 mm). A fegyvercsövet ugyanezzel a csapszeggel lehet a zárszerkezethez rögzíteni. Alternatív megoldásként a töltényűrbe a töltény méretével megegyező dugót kell beilleszteni és hegesztéssel biztonságosan rögzíteni.

                  7.3.

                  Fegyvercső: a lőszerbevezető rámpával rendelkező tűzfegyverek esetében a rámpát el kell távolítani.

                  7.4.

                  Fegyvercső: a fegyvercsövet véglegesen a tűzfegyverhez kell rögzíteni hegesztéssel, ragasztással vagy hasonló fokú tartósságot biztosító, megfelelő módszerrel. Erre a célra a 7.2. műveletnél alkalmazott csapszeg használható.

                  7.5.

                  Fegyvercső: a nem a tűzfegyverhez rögzített váltócsöveken az adott esetnek megfelelően a 7.1–7.3. műveletet kell elvégezni. Továbbá vágással, hegesztéssel, ragasztással vagy hasonló fokú tartósságot biztosító, megfelelő módszerrel meg kell akadályozni, hogy a váltócsöveket a tűzfegyverhez lehessen rögzíteni.

                  7.6.

                  Zártest/zárfej: az ütőszeget el kell távolítani vagy le kell rövidíteni.

                  7.7.

                  Zártest/zárfej: a tűzfalat az eredeti felülettől mért 45 és 75 fok közötti szögben le kell munkálni vagy el kell távolítani. A tűzfal teljes felületéről el kell távolítani az anyag egy részét. Az összes reteszelőfelületet el kell távolítani vagy jelentősen meg kell gyengíteni.

                  7.8.

                  Zártest/zárfej: az ütőszegfuratot be kell hegeszteni.

                  7.9.

                  Szán (automata pisztolyok esetében): a tűzfalat az eredeti felülettől mért 45 és 75 fok közötti szögben le kell munkálni vagy el kell távolítani. A teljes felületről el kell távolítani az anyag egy részét.

                  7.10.

                  Szán (automata pisztolyok esetében): az ütőszeget el kell távolítani.

                  7.11.

                  Szán (automata pisztolyok esetében): a szánban található reteszelőfelületeket el kell távolítani.

                  7.12.

                  Szán (automata pisztolyok esetében): ahol megoldható, a szán kivetőnyílása záró szélének belsejét 45–75 fokos szögben le kell munkálni.

                  7.13.

                  Szán (automata pisztolyok esetében): ha a zártestet el lehet távolítani a szántestről, a hatástalanított zártestet véglegesen rögzíteni kell a szántesthez.

                  7.14.

                  Tok (automata pisztolyok esetében): a lőszerbevezető rámpával rendelkező tűzfegyverek esetében a rámpát el kell távolítani.

                  7.15.

                  Tok (automata pisztolyok esetében): a szánvezetőlécek legalább kétharmadát le kell munkálni a tok mindkét oldalán.

                  7.16.

                  Elsütőszerkezet: gondoskodni kell az elsütőbillentyű és az ütő, az ütőszeg vagy az elsütőakasztó közötti fizikai működtetési kapcsolat megszakításáról. Amennyiben lehetséges, a tokon belül egybe kell hegeszteni az elsütőszerkezetet. Ha az elsütőszerkezet ily módon való egybehegesztése nem lehetséges, az elsütőszerkezetet el kell távolítani, és a helyét hegesztéssel vagy epoxigyantával ki kell tölteni.

                  7.17.

                  Elsütőszerkezet: az elsütőszerkezetet és/vagy az elsütőszerkezet házát a tokhoz kell hegeszteni (acéltok esetében) vagy magas hőmérsékletnek ellenálló ragasztóval a tokhoz kell ragasztani (könnyűfémből vagy polimerből készült tok esetében).

                  7.18.

                  Automata rendszer: a gázdugattyút, a gázcsövet és a gáznyílást szétvágással vagy hegesztéssel működésképtelenné kell tenni.

                  7.19.

                  Automata rendszer: ha a tűzfegyver nem rendelkezik gázdugattyúval, a gázcsövet el kell távolítani. Ha a fegyvercső szolgál gázdugattyúként, a hatástalanított fegyvercsövet a házhoz kell hegeszteni. Ha a tűzfegyver rendelkezik gáznyílással, a nyílást minden esetben be kell hegeszteni.

                  7.20.

                  Automata rendszer: a tűzfalat az eredeti felülettől mért 45 és 75 fok közötti szögben le kell munkálni vagy el kell távolítani. A tűzfal és az egyéb részek teljes felületéről el kell távolítani az anyag egy részét, hogy a forgó tolózár/zártest tömege legalább az eredeti tömeg 50 %-ára csökkenjen. A zártestet véglegesen a tűzfegyverhez kell rögzíteni hegesztéssel, ragasztással vagy hasonló fokú tartósságot biztosító, megfelelő módszerrel.

                  7.21.

                  Automata rendszer: ha a zárfej zárkeretbe van építve, a zárkeret méretét legalább 50 %-kal csökkenteni kell. A zárfejet véglegesen a zárkerethez, a zárkeretet pedig véglegesen a tűzfegyverhez kell rögzíteni hegesztéssel, ragasztással vagy hasonló fokú tartósságot biztosító, megfelelő módszerrel.

                  7.22.

                  Tölténytárak: a tölténytáron a tűzfegyver típusától és anyagától függően ponthegesztést vagy hasonló fokú tartósságot biztosító, megfelelő módszert kell alkalmazni a tölténytár eltávolításának megakadályozása érdekében.

                  7.23.

                  Tölténytárak: hiányzó tölténytár esetén a tölténytár helyén pontonkénti hegesztéssel, egyéb megfelelő módszerrel vagy tárakasztó rögzítésével véglegesen meg kell akadályozni a tölténytár behelyezését.

                  7.24.

                  Tölténytárak: a dobtárak esetében egy vagy több edzett acélból készült csapszeget kell átvezetni a tölténytáron, a töltényűrön és a tokon át, ily módon tartósan összekapcsolva őket. A csapszeget hegesztéssel kell rögzíteni.

                  7.25.

                  Hangtompító: ha a hangtompító a tűzfegyver részét képezi, edzett acélból készült csapszeggel, hegesztéssel, ragasztással vagy hasonló fokú tartósságot biztosító, megfelelő módszerrel véglegesen meg kell akadályozni a hangtompító eltávolítását a fegyvercsőről.

                  7.26.

                  Hangtompító: amennyiben lehetséges, a hangtompító valamennyi belső alkatrészét és azok kapcsolódási pontjait el kell távolítani, hogy csak a cső maradjon meg. Rövid tűzfegyverek esetében 3 cm-es, hosszú tűzfegyverek esetében 5 cm-es hosszanti szakaszonként a tűzfegyver kaliberénél nagyobb átmérőjű lyukakat kell fúrni a borításon át az expanziós kamráig. Alternatív megoldásként a borítás hátsó végétől az elejéig legalább 6 mm-es hosszanti nyílást kell vágni, amely eléri az expanziós kamrát.

                              8.

                              BILLENŐCSÖVŰ ELÖLTÖLTŐ TŰZFEGYVEREK (KIVÉVE A FORGÓDOBTÖLTÉSŰ REVOLVEREKET)

                  8.1.

                  Fegyvercső: hosszanti nyílást kell vágni a fegyvercsövön át a gázkamrára is kiterjedően, ha van ilyen (szélesség: a kaliber 1/2-énél nagyobb, hosszúság: a töltény átmérőjének háromszorosa). A gázkamra nélküli fegyvercsővel rendelkező tűzfegyverek esetében hosszanti nyílást kell vágni (szélesség: a kaliber 1/2-énél nagyobb, hosszúság: a fegyvercső átmeneti kúptól számított hosszának legalább 1/2-e).

                  8.2.

                  Fegyvercső: a fegyvercsövön belüli gázkamrával rendelkező tűzfegyverek esetében lyukat kell fúrni a gázkamra mindkét falán keresztül, amelybe egy edzett acélból készült csapszeget kell beilleszteni és hegesztéssel biztonságosan rögzíteni (átmérő: a kamra 50 %-ánál nagyobb, legalább 4,5 mm). A fegyvercsövet ugyanezzel a csapszeggel lehet a zárszerkezethez rögzíteni.
                  A gázkamra nélküli fegyvercsővel rendelkező tűzfegyverek esetében egy edzett acélból készült csapszeget (hosszúság: a töltény átmérőjének legalább kétszerese) kell biztonságosan a fegyvercsőbe hegeszteni az átmeneti kúptól indulva.

                  8.3.

                  Fegyvercső: a nem a tűzfegyverhez rögzített váltócsöveken az adott esetnek megfelelően a 8.1–8.2. műveletet kell elvégezni. Továbbá vágással, hegesztéssel, ragasztással vagy hasonló fokú tartósságot biztosító, megfelelő módszerrel meg kell akadályozni, hogy a váltócsöveket a tűzfegyverhez lehessen rögzíteni.

                  8.4.

                  Billenőcsövű tűzfegyverek esetében: egy legalább 60 fokos (csúcsszögű) kúpot kell kimunkálni úgy, hogy az alapátmérő legalább 10 mm-es vagy a tűzfal átmérőjével megegyező nagyságú legyen.

                  8.5.

                  Billenőcsövű tűzfegyverek esetében: az ütőszeget el kell távolítani, az ütőszegfuratot legalább 5 mm-es átmérőjűre kell tágítani és be kell hegeszteni.

                  8.6.

                  Elsütőszerkezet: gondoskodni kell az elsütőbillentyű és az ütő, az ütőszeg vagy az elsütőakasztó közötti fizikai működtetési kapcsolat megszakításáról. Amennyiben lehetséges, a tokon belül egybe kell hegeszteni az elsütőszerkezetet. Ha az elsütőszerkezet ily módon való egybehegesztése nem lehetséges, az elsütőszerkezetet el kell távolítani, és a helyét hegesztéssel vagy epoxigyantával ki kell tölteni.

                  8.7.

                  Elsütőszerkezet: az elsütőszerkezetet és/vagy az elsütőszerkezet házát a tokhoz kell hegeszteni (acéltok esetében) vagy magas hőmérsékletnek ellenálló ragasztóval a tokhoz kell ragasztani (könnyűfémből vagy polimerből készült tok esetében).

                  8.8.

                  Lőkúpok/gyúnyílások: a lőkúpokat el kell távolítani vagy be kell hegeszteni, a gyúnyílásokat be kell hegeszteni.

                  8.9.

                  Különálló (több) gázkamra (a forgódob kivételével): különálló vagy több gázkamrával rendelkező tűzfegyverek esetében a gázkamra/gázkamrák hosszának legalább kétharmadáig le kell munkálni a belső falakat. A belső falakat a lehető legnagyobb mértékben el kell távolítani, lehetőleg a kaliber átmérőjéig.

      II. MELLÉKLET

         A hatástalanított tűzfegyverek jelölésére vonatkozó minta

                  (1)

                  Hatástalanítási jel (minden nemzeti jelölésben „EU” marad)

                  (2)

                  A hatástalanítást végző ország hivatalos nemzetközi jele

                  (3)

                  A tűzfegyver hatástalanítását tanúsító szervezet emblémája

                  (4)

                  A hatástalanítás éve

            A teljes jelölést csak a tűzfegyver tokján kell elhelyezni, de a hatástalanítási jelet (1) és a hatástalanítást végző ország jelét (2) minden egyéb alapvető alkotóelemen el kell helyezni.

      III. MELLÉKLET

         A hatástalanított tűzfegyverek tanúsítványának mintája

      (a tanúsítványt nem hamisítható papírra kell nyomtatni)

                  Uniós embléma

                  A hatástalanítás megfelelőségét ellenőrző és tanúsító szervezet neve
                  Embléma

                     HATÁSTALANÍTÁSI TANÚSÍTVÁNY

                     Tanúsítvány száma:

                  A hatástalanítási műveletek megfelelnek a 2018. március 5-i (EU) 2018/337 bizottsági végrehajtási rendelet I. mellékletében a tűzfegyverek hatástalanítására vonatkozóan meghatározott műszaki előírásoknak.

                     A hatástalanítást elvégző szervezet neve:

                     Ország:

                     A hatástalanítás tanúsításának dátuma:

                     A hatástalanított tűzfegyver gyártója/márkája:

                     Típus:

                     Márka/modell:

                     Kaliber:

                     Sorozatszám(ok):

                     Megjegyzések:

                  Hivatalos uniós hatástalanítási jel

                  A felelős személy neve, beosztása és aláírása

                     Megjegyzés: E tanúsítvány fontos dokumentumnak minősül. A hatástalanított tűzfegyver tulajdonosának minden esetben meg kell őriznie a tanúsítványt. A hatástalanított tűzfegyver alapvető alkotóelemei, amelyekre e tanúsítvány vonatkozik, hivatalos ellenőrzési jellel vannak ellátva, melyeket tilos eltávolítani vagy módosítani.

                     Figyelmeztetés: A hatástalanítási tanúsítvány meghamisítása a nemzeti jogszabályok szerint bűncselekménynek minősülhet.


title: A Bizottság (EU) 2018/338 végrehajtási rendelete (2018. március 7.) egy, az Aspergillus niger (DSM 25770) által termelt 6-fitázt tartalmazó készítmény brojlercsirkék, tojójércék, hízósertések, kocák, kevésbé jelentős hízó- vagy tenyészsertésfélék, hízópulykák, tenyészpulykák, valamennyi egyéb madárfaj (a tojószárnyasok kivételével) és elválasztott malacok takarmány-adalékanyagként való engedélyezéséről (az engedély jogosultja: BASF SE) (EGT-vonatkozású szöveg. )

text:
                  8.3.2018

                  HU

                  Az Európai Unió Hivatalos Lapja

                  L 65/17

            A BIZOTTSÁG (EU) 2018/338 VÉGREHAJTÁSI RENDELETE
      (2018. március 7.)
      egy, az Aspergillus niger (DSM 25770) által termelt 6-fitázt tartalmazó készítmény brojlercsirkék, tojójércék, hízósertések, kocák, kevésbé jelentős hízó- vagy tenyészsertésfélék, hízópulykák, tenyészpulykák, valamennyi egyéb madárfaj (a tojószárnyasok kivételével) és elválasztott malacok takarmány-adalékanyagként való engedélyezéséről (az engedély jogosultja: BASF SE)
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
      mivel:

                  (1)

                  Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról.

                  (2)

                  Az 1831/2003/EK rendelet 7. cikkének megfelelően kérelmet nyújtottak be egy, az Aspergillus niger (DSM 25770) által termelt 6-fitázt tartalmazó készítmény engedélyezése iránt. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

                  (3)

                  A kérelem az „állattenyésztésben alkalmazott adalékanyagok” adalékanyag-kategóriába sorolandó, az Aspergillus niger (DSM 25770) által termelt 6-fitázt tartalmazó készítmény brojlercsirkék, tojójércék, hízósertések, kocák, kevésbé jelentős hízó- vagy tenyészsertésfélék, hízópulykák, tenyészpulykák, valamennyi hízó-, tenyész- vagy tojó madárfaj és elválasztott malacok takarmány-adalékanyagként való engedélyezésére vonatkozik.

                  (4)

                  Az Európai Élelmiszerbiztonsági Hatóság (a továbbiakban: Hatóság) 2017. szeptember 28-i véleményében (2) megállapította, hogy az Aspergillus niger (DSM 25770) által termelt 6-fitázt tartalmazó készítmény a javasolt felhasználási feltételek mellett nincs káros hatással sem az állati és emberi egészségre, sem a környezetre, valamint használata a célfajok esetében javítja a tenyésztéstechnikai paramétereket és fokozza a foszforhasznosítást. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá a takarmányban található takarmány-adalékanyagra vonatkozó analitikai módszerről szóló, az 1831/2003/EK rendelettel létrehozott referencialaboratórium által benyújtott jelentést.

                  (5)

                  Az Aspergillus niger (DSM 25770) által termelt 6-fitáz enzimet tartalmazó készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékleteiben meghatározottak szerint engedélyezni kell.

                  (6)

                  Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

            ELFOGADTA EZT A RENDELETET:
      1. cikk
      A mellékletben meghatározott, az „állattenyésztésben alkalmazott adalékanyagok” adalékanyag-kategóriába és az „emészthetőséget fokozó anyagok” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.
      2. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.

         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2018. március 7-én.

               a Bizottság részéről

               az elnök

            Jean-Claude JUNCKER

         (1)  HL L 268., 2003.10.18., 29. o.

         (2)  The EFSA Journal (2017); 15(11): 5024.

         MELLÉKLET

                     Az adalékanyag azonosító száma

                     Az engedély jogosultjának neve

                     Adalékanyag

                     Összetétel, kémiai képlet, leírás, analitikai módszer

                     Állatfaj vagy -kategória

                     Maximális életkor

                     Legkisebb tartalom

                     Legnagyobb tartalom

                     Egyéb rendelkezések

                     Az engedély lejárta

                     Aktivitási egység/kg 12 %-os nedvességtartalmú teljes értékű takarmányban

                        Kategória: állattenyésztésben alkalmazott adalékanyagok. Funkcionális csoport: emészthetőséget fokozó anyag

                     4a27

                     BASF SE

                     6-fitáz
                     EC 3.1.3.26

                        Az adalékanyag összetétele

                     Az Aspergillus niger (DSM 25770) által termelt 6-fitázt tartalmazó készítmény az alábbi legkisebb tartalommal:
                     Szilárd formában: 5 000  FTU (1)/g
                     Folyékony formában: 5 000  FTU/g

                        A hatóanyag jellemzése

                     Az Aspergillus niger (DSM 25770) által termelt 6-fitáz

                        Analitikai módszer
                         (2)

                     A fitáz takarmány-adalékanyagokban való aktivitásának számszerű meghatározására:

                                 —

                                 a fitáz fitáttal adott enzimes reakciójára épülő kolorimetriás módszer

                           A fitáz előkeverékekben való aktivitásának számszerű meghatározására:

                                 —

                                 a VDLUFA 27.1.3 szabványnak megfelelő, a fitáz fitáttal adott enzimes reakciójára épülő kolorimetriás módszer

                           A fitáz takarmányokban való aktivitásának számszerű meghatározására:

                                 —

                                 az EN ISO 30024 szabványnak megfelelő, a fitáz fitáttal adott enzimes reakciójára épülő kolorimetriás módszer

                     Hízósertések
                     Kocák
                     Kevésbé jelentős hízó- vagy tenyészsertésfélék

                     —

                     100 FTU

                                 1.

                                 Az adalékanyag és az előkeverékek használati utasításában fel kell tüntetni a tárolási feltételeket és a hőkezeléssel szembeni stabilitást.

                                 2.

                                 Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a használatukból fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet felszámolni vagy minimálisra csökkenteni, akkor az adalékanyagot és az előkeverékeket egyéni védőeszközzel, többek között védőmaszkkal kell használni.

                                 3.

                                 Maximum 35 kg-os elválasztott malacok esetében történő alkalmazásra.

                     2028.3.28.

                     Elválasztott malacok

                     125 FTU

                     Brojlercsirkék
                     Tojójércék

                     750 FTU

                     Hízópulykák
                     Tenyészpulykák
                     Valamennyi más madárfaj (a tojóbaromfik kivételével)

                     125 FTU

            (1)  1 FTU az az enzimmennyiség, mely percenként 1 mikromól szervetlen foszfátot szabadít fel a nátrium-fitátból 5,5 pH és 37 °C mellett.

            (2)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports


title: A Bizottság (EU) 2018/339 végrehajtási rendelete (2018. március 7.) az Izlandról származó tejtermékekre vonatkozó behozatali engedélyek tekintetében a 2535/2001/EK rendelet módosításáról és az említett rendelettől való eltérésről

text:
                  8.3.2018

                  HU

                  Az Európai Unió Hivatalos Lapja

                  L 65/21

            A BIZOTTSÁG (EU) 2018/339 VÉGREHAJTÁSI RENDELETE
      (2018. március 7.)
      az Izlandról származó tejtermékekre vonatkozó behozatali engedélyek tekintetében a 2535/2001/EK rendelet módosításáról és az említett rendelettől való eltérésről
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 187. cikkére,
      mivel:

                  (1)

                  Az Európai Unió és Izland között az Európai Gazdasági Térségről szóló megállapodás 19. cikke alapján a mezőgazdasági termékekre alkalmazandó kiegészítő kereskedelmi preferenciákról szóló, levélváltás formájában létrejött, az (EU) 2017/1913 tanácsi határozattal (2) jóváhagyott megállapodás V. melléklete rendelkezik az éves vámmentes kontingensek növeléséről és a sajtokra vonatkozó új kvóta bevezetéséről.

                  (2)

                  Az új vámkontingens-mennyiségek 2018. május 1-jétől alkalmazandók. Következésképpen a 2535/2001/EK bizottsági rendelet (3) 6. cikkétől eltérve, a 2018. július 1-jétőldecember 31-ig terjedő időszak helyébe új, az e rendelettel módosított rendelet I. mellékletének I.I. részében meghatározandó vámkontingens-mennyiségekre alkalmazandó, 2018. május 1-jétőldecember 31-ig terjedő időszakot kell megállapítani.

                  (3)

                  A kérelmezési időszak megelőzi a jóváhagyási eljárás lezárultát azon kérelmezők esetében, akik 2018. július 1-jétől jogosultak a kontingensek keretében történő behozatalra. Annak érdekében, hogy a jóváhagyási listán még nem szereplő kérelmezők részt vehessenek a 2018. május 1-jétőldecember 31-ig terjedő időszakra vonatkozó kvótakiosztásban, rendelkezni kell a 2535/2001/EK rendelet 10. cikkétől való eltérésről.

                  (4)

                  A 2535/2001/EK rendelet 14. cikke (1) bekezdésének a) pontjában előírt, 2018 első félévére vonatkozó behozatali engedély iránti kérelmek benyújtásának időszaka lejárt. Az említett rendelet 14. cikke (1) bekezdésének b) pontjától eltérve ezért rendelkezni kell a 2018. április 1-jétől10-ig terjedő időszakra szóló új engedélykérelmezési időszakról.

                  (5)

                  A 2535/2001/EK rendeletet ezért ennek megfelelően módosítani kell.

                  (6)

                  Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

            ELFOGADTA EZT A RENDELETET:
      1. cikk
      A 2535/2001/EK rendelet módosítása
      A 2535/2001/EK rendelet a következőképpen módosul:

                  a)

                  A 5. cikk i) pontja helyébe a következő szöveg lép:

                              „i)

                              Az (EU) 2017/1913 tanácsi határozattal (*1) jóváhagyott, az Európai Unió és Izland között a mezőgazdasági termékekre alkalmazandó kiegészítő kereskedelmi preferenciákról szóló megállapodás (a továbbiakban: Izlanddal kötött megállapodás) V. mellékletében előírt kontingensek

                     (*1)  A Tanács (EU) 2017/1913 határozata (2017. október 9.) a mezőgazdasági termékekre alkalmazandó kiegészítő kereskedelmi kedvezményekről szóló, az Európai Unió és Izland között levélváltás formájában létrejött megállapodás megkötéséről (HL L 274., 2017.10.24., 57. o.).”;"

                  b)

                  A 2535/2001/EK rendelet I. mellékletének I.I. része helyébe e rendelet mellékletének szövege lép.

            2. cikk
      A 2535/2001/EK rendelettől való eltérés
      (1)   A 2535/2001/EK rendelet 6. cikkének második bekezdésétől eltérve az említett rendelet I. mellékletének I.I. részében meghatározott mennyiségek tekintetében a 2018. július 1-jétőldecember 31-ig terjedő hat hónapos időszak helyébe a május 1-jétől2018. december 31-ig terjedő időszak lép.
      (2)   A 2535/2001/EK rendelet 10. cikke (1) bekezdésének második albekezdésétől eltérve, a jegyzékben szereplő importőrök mellett azok a kérelmezők is nyújthatnak be kérelmeket az e cikk (1) bekezdésében említett kontingensekre és időszakra vonatkozóan, akik az említett rendelet 8. cikkével összhangban 2018. április 1-je előtt érvényes jóváhagyás iránti kérelmet nyújtottak be.
      (3)   A 2535/2001/EK bizottsági rendelet 14. cikke (1) bekezdésének b) pontjától eltérve, a 2018. május 1-jétőldecember 31-ig terjedő időszak vonatkozásában az e rendelettel módosított rendelet I. mellékletének I.I. részében meghatározott vámkontingens-mennyiségekre 2018. április 1. és 10. között kell engedély iránti kérelmeket benyújtani.
      (4)   A (3) bekezdésben említett kérelmeknek legalább 5 tonnára és legfeljebb a rendelkezésre álló mennyiségre kell vonatkozniuk. A 2018. július 1-jétőldecember 31-ig terjedő időszakra vonatkozóan nem kell kérelmeket benyújtani.
      (5)   A (3) bekezdésnek megfelelően benyújtott kérelmekre kiadott behozatali engedélyek 2018. december 31-ig érvényesek.
      3. cikk
      Hatálybalépés és alkalmazás
      Ez a rendelet az Európai Unió Hivatalos Lapjában való kihirdetését követő harmadik napon lép hatályba.

         Ez a rendelet teljes egészében kötelező és közvetlenül alkalmazandó valamennyi tagállamban.
         Ezt a rendeletet 2018. április 1-jétől kell alkalmazni.
         Kelt Brüsszelben, 2018. március 7-én.

               a Bizottság részéről

               az elnök

            Jean-Claude JUNCKER

         (1)  HL L 347., 2013.12.20., 671. o.

         (2)  A Tanács (EU) 2017/1913 határozata (2017. október 9.) a mezőgazdasági termékekre alkalmazandó kiegészítő kereskedelmi kedvezményekről szóló, az Európai Unió és Izland között levélváltás formájában létrejött megállapodás megkötéséről (HL L 274., 2017.10.24., 57. o.).

         (3)  A Bizottság 2535/2001/EK rendelete (2001. december 14.) a tejre és tejtermékekre vonatkozó behozatali szabályok és a vámkontingensek megnyitása tekintetében az 1255/1999/EK tanácsi rendelet alkalmazására vonatkozó részletes szabályok megállapításáról (HL L 341., 2001.12.22., 29. o.
         ).

         MELLÉKLET

            „I.I.

            Az Izlanddal létrejött, az (EU) 2017/1913 határozattal jóváhagyott megállapodás V. melléklete szerinti vámkontingensek
            Éves kontingens január 1-jétől december 31-ig
            (Mennyiség, tonnában kifejezve)
            Alkalmazandó vám: mentesítés

                           Kontingensszám

                           09.4225

                           09.4226

                           09.4227

                           Megnevezés
                            (*1)

                           Természetes vaj

                           »Skyr«

                           Sajtok

                        KN-kód

                        0405 10 11
                        0405 10 19

                        ex 0406 10 50  (*2)

                        ex 0406

                           A Kombinált Nómenklatúra 0406 10 50  alszáma alá tartozó »Skyr« kivételével
                            (*2)

                           2018. május és december közötti mennyiség

                        201

                           793

                        9

                        2019. évi mennyiség

                        439

                        2 492

                        31

                        Január és június közötti mennyiség

                        220

                        1 246

                        16

                        Július és december közötti mennyiség

                        219

                        1 246

                        15

                        2020. évi mennyiség

                        463

                        3 095

                        38

                        Január és június közötti mennyiség

                        232

                        1 548

                        19

                        Július és december közötti mennyiség

                        231

                        1 547

                        19

                        2021. évi és azt követő éves mennyiség

                        500

                        4 000

                        50

                        Január és június közötti mennyiség

                        250

                        2 000

                        25

                        Július és december közötti mennyiség

                        250

                        2 000

                        25

            (*1)  A Kombinált Nómenklatúra értelmezési szabályai ellenére a termékek megnevezésénél használt kifejezések csupán jelzésértékűnek tekintendők, e melléklet alkalmazásában a kedvezményes feltételek alkalmazhatóságát a KN-kódok alkalmazási tartománya határozza meg. Az »ex« megjelölésű KN-kódok esetében a kedvezményes feltételek alkalmazhatóságát a KN-kód és a megfelelő árumegnevezés együttesen határozza meg.

            (*2)  A KN-kód a termékbesorolás megerősítésének függvényében módosulhat.”


title: A Bizottság (EU) 2018/353 végrehajtási rendelete (2018. március 9.) a 70/524/EGK és a 82/471/EGK tanácsi irányelv értelmében engedélyezett egyes takarmány-adalékanyagok forgalomból történő kivonásáról, valamint az ezen takarmány-adalékanyagokat engedélyező elavult rendelkezések hatályon kívül helyezéséről szóló (EU) 2017/1145 végrehajtási rendelet helyesbítéséről (EGT-vonatkozású szöveg. )

text:
               12.3.2018

               HU

               Az Európai Unió Hivatalos Lapja

               L 68/3

         A BIZOTTSÁG (EU) 2018/353 VÉGREHAJTÁSI RENDELETE
   (2018. március 9.)
   a 70/524/EGK és a 82/471/EGK tanácsi irányelv értelmében engedélyezett egyes takarmány-adalékanyagok forgalomból történő kivonásáról, valamint az ezen takarmány-adalékanyagokat engedélyező elavult rendelkezések hatályon kívül helyezéséről szóló (EU) 2017/1145 végrehajtási rendelet helyesbítéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 10. cikke (5) bekezdésére,
   mivel:

               (1)

               Az (EU) 2017/1145 bizottsági végrehajtási rendelet (2) rendelkezik azon takarmány-adalékanyagok forgalomból történő kivonásáról, amelyeket az 1831/2003/EK rendelet 10. cikkének (1) bekezdésével összhangban hoztak forgalomba és vettek fel létező termékként a takarmány-adalékanyagok közösségi nyilvántartásába, és amelyekre vonatkozóan az említett rendelet 10. cikkének (2) és (7) bekezdésével összhangban nem nyújtottak be kérelmet az említett rendelkezésekben előírt határidő előtt, vagy amelyekre vonatkozóan kérelmet nyújtottak be, de ezt követően visszavonták. Az (EU) 2017/1145 végrehajtási rendelet továbbá hatályon kívül helyezi azokat a rendeleteket vagy törli azokat a rendelkezéseket, amelyek engedélyezték a szóban forgó adalékanyagokat.

               (2)

               Az egyes állatfajok esetében forgalomból történő kivonásra kerülő takarmány-adalékanyagok jegyzékét meghatározó (EU) 2017/1145 végrehajtási rendelet II. melléklete tévedésből tartalmazza az 1463/2004/EK bizottsági rendelettel (3) engedélyezett kokcidiosztatikum takarmány-adalékanyagot, noha a kérelmet az 1831/2003/EK rendelet 10. cikkének (2) bekezdésének megfelelően, kellő időben nyújtották be. Az 1463/2004/EK rendeletet ezért tévedésből hatályon kívül helyezte az (EU) 2017/1145 végrehajtási rendelet 3. cikke. A 833/2005/EK bizottsági rendelet (4) tévedésből mint módosítandó és hatályon kívül helyezendő rendelet lett felsorolva az (EU) 2017/1145 végrehajtási rendelet (3) preambulumbekezdésében. Az (EU) 2017/1145 végrehajtási rendeletet helyesbíteni kell, utalva arra, hogy a 833/2005/EK rendeletet csak hatályon kívül kell helyezni. Az (EU) 2017/1145 végrehajtási rendelet 3. cikke tévedésből nem helyezte hatályon kívül az 1459/2005/EK bizottsági rendeletet (5), noha az engedélyez bizonyos jódvegyületeket, amelyeket az (EU) 2017/1145 végrehajtási rendelettel összhangban ki kell vonni a forgalomból. Az 1443/2006/EK bizottsági rendeletet (6) tévesen helyezte hatályon kívül a (EU) 2017/1145 végrehajtási rendelet 3. cikke. Az említett rendeletnek csak az 1. cikkét és I. mellékletét kell törölni, mivel csupán ezeknek a rendelkezései vonatkoznak bizonyos enzimekre, amelyeket az (EU) 2017/1145 végrehajtási rendelettel összhangban ki kell vonni a forgalomból. Ezeket a hibákat helyesbíteni kell.

               (3)

               Az 1334/2003/EK bizottsági rendelet (7) egyes olyan vasvegyületeket engedélyező rendelkezéseit, amelyeket az (EU) 2017/1145 végrehajtási rendelettel összhangban ki kell vonni a forgalomból, az 1334/2003/EK rendeletet módosító (EU) 2017/1145 végrehajtási rendelet 8. cikke tévedésből nem törölte. Ezt a cikket helyesbíteni kell.

               (4)

               Az (EU) 2017/1145 végrehajtási rendeletnek a valamennyi állatfaj és -kategória esetében forgalomból történő kivonásra kerülő takarmány-adalékanyagokat meghatározó I. melléklete A. részének a vitaminokat felsoroló táblázata tartalmazza az L-menadion-nátrium-biszulfitot. Ezt helyesbíteni kell, mivel az engedély nem tartalmazott hivatkozást az L formára.

               (5)

               Az (EU) 2017/1145 végrehajtási rendelet I. mellékletének A. és B. részét helyesbíteni kell egyes színezékek tekintetében, mivel nem lettek megfelelően feltüntetve sem azok az állatfajok és -kategóriák, amelyek tekintetében ezeket a színezékeket ki kell vonni a forgalomból, sem pedig e színezékek funkciói. Ezek némelyike esetén az említett adalékanyag forgalomból történő kivonásának követelménye csak bizonyos fajokra vonatkozik, és a színezékként való felhasználás bizonyos funkciókra korlátozódik.

               (6)

               Az (EU) 2017/1145 végrehajtási rendeletet ezért ennek megfelelően helyesbíteni kell.

               (7)

               A hibás rendelkezések zavart keltettek a takarmányipari vállalkozók körében a szóban forgó adalékanyagok tényleges szabályozási státuszát illetően. Ez a helyzet jogbizonytalanságot eredményezett az alkalmazandó keretszabályozás tekintetében. Ezek a hibák tehát az egyes adalékanyagok forgalomba hozatalára és felhasználására vonatkozó engedéllyel kapcsolatban piaci zavart okoztak. Az (EU) 2017/1145 végrehajtási rendelet helyesbítéseit ezért visszamenőleges hatállyal, a végrehajtási rendelet hatálybalépésének napjától kell alkalmazni annak érdekében, hogy a hibák által érintett adalékanyagok szabályozási státusza tekintetében helyreálljon a jogbiztonság, valamint hogy kiküszöbölhetők legyenek az érintett piaci szereplőkre gyakorolt káros következmények, és ebből következően a piac újra stabillá váljon.

               (8)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   Az (EU) 2017/1145 végrehajtási rendeletet a következőképpen kell helyesbíteni:

               1.

               A (3) preambulumbekezdést a következőképpen kell helyesbíteni:

                           a)

                           az 1463/2004/EK rendeletre történő hivatkozást a vonatkozó lábjegyzettel együtt el kell hagyni;

                           b)

                           a 833/2005/EK rendeletre történő hivatkozást a vonatkozó lábjegyzettel együtt el kell hagyni a módosítandó rendeletek felsorolásából; A hatályon kívül helyezendő rendeletek felsorolásában a „833/2005/EK” szöveg után beillesztésre kerül a vonatkozó lábjegyzet;

                           c)

                           a hatályon kívül helyezendő rendeletek felsorolásában a „833/2005/EK” és a „492/2006/EK” szöveg között fel kell tüntetni az 1459/2005/EK rendeletet egy, a rendelet teljes címét és a kihirdetésére utaló hivatkozást tartalmazó lábjegyzettel együtt;

                           d)

                           a hatályon kívül helyezendő rendeletek felsorolásából el kell hagyni az 1443/2006/EK rendeletet a vonatkozó lábjegyzettel együtt, és a vonatkozó lábjegyzettel együtt be kell illeszteni a módosítandó rendeletek felsorolásánál az „1284/2006/EK” és az „1270/2009/EU” szövegrészek közé.

               2.

               A 3. cikk helyébe a következő szöveg lép:
               „3. cikk
               Hatályon kívül helyezés
               A 937/2001/EK, a 871/2003/EK, a 277/2004/EK, a 278/2004/EK, az 1332/2004/EK, az 1465/2004/EK, a 833/2005/EK, az 1459/2005/EK, a 492/2006/EK, az 1743/2006/EK, a 757/2007/EK és a 828/2007/EK rendeletet hatályon kívül kell helyezni.”

               3.

               A 8. cikk a következő pontokkal egészül ki „Az 1334/2003/EK rendelet melléklete a következőképpen módosul:” szövegrész után, a jelenlegi pontok megfelelő újraszámozása mellett:

                           „1.

                           az E 1 bejegyzésben (Vas – Fe) a „vas(II)-klorid, tetrahidrát” szöveget és a kizárólag a vas(II)-klorid, tetrahidrátra vonatkozó összes tartalmat el kell hagyni.

                           2.

                           az E 1 bejegyzésben (Vas – Fe) a „vas(II)-citrát, hexahidrát” szöveget és a kizárólag a vas(II)-citrát, hexahidrátra vonatkozó összes tartalmat el kell hagyni.

                           3.

                           az E 1 bejegyzésben (Vas – Fe) a „vas(II)-laktát, trihidrát” szöveget és a kizárólag a vas(II)-laktát, trihidrátra vonatkozó összes tartalmat el kell hagyni.”

               4.

               A szöveg a következő 25a. cikkel egészül ki:
               „25a. cikk
               Az 1443/2006/EK rendelet módosítása
               Az 1443/2006/EK rendelet 1. cikkét és I. mellékletét el kell hagyni.”

               5.

               Az I. melléklet ezen rendelet mellékletének megfelelően helyesbítésre kerül.

         2. cikk
   Hatálybalépés
   Ez a rendelet az Európai Unió Hivatalos Lapjában való kihirdetésének napján lép hatályba.
   Ez a rendelet 2017. július 19-től alkalmazandó.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. március 9-én.

            a Bizottság részéről

            az elnök

         Jean-Claude JUNCKER

      (1)  HL L 268., 2003.10.18., 29. o.

      (2)  A Bizottság (EU) 2017/1145 végrehajtási rendelete (2017. június 8.) a 70/524/EGK és a 82/471/EGK tanácsi irányelv értelmében engedélyezett egyes takarmány-adalékanyagok forgalomból történő kivonásáról, valamint az ezen takarmány-adalékanyagokat engedélyező elavult rendelkezések hatályon kívül helyezéséről (HL L 166., 2017.6.29., 1. o.).

      (3)  A Bizottság 1463/2004/EK rendelete (2004. augusztus 17.) a kokcidiosztatikumok és egyéb gyógyászati anyagok csoportjába tartozó „Sacox 120 microGranulate” adalékanyag takarmányokban való felhasználásának tíz évre történő engedélyezéséről (HL L 270., 2004.8.18., 5. o.).

      (4)  A Bizottság 833/2005/EK rendelete (2005. május 31.) a takarmányokban lévő adalékanyagok végleges engedélyezéséről (HL L 138., 2005.6.1., 5. o.).

      (5)  A Bizottság 1459/2005/EK rendelete (2005. szeptember 8.) bizonyos, a nyomelemek csoportjához tartozó takarmány-adalékanyagok engedélyezési feltételeinek módosításáról (HL L 233., 2005.9.9., 8. o.).

      (6)  A Bizottság 1443/2006/EK rendelete (2006. szeptember 29.) egyes takarmány-adalékanyagok állandó és egy kokcidiosztatikum tíz évre szóló engedélyezéséről (HL L 271., 2006.9.30., 12. o.)

      (7)  A Bizottság 1334/2003/EK rendelete (2003. július 25.) a nyomelemek csoportjába tartozó számos takarmány-adalékanyag engedélyezési feltételeinek módosításáról (HL L 187., 2003.7.26., 11. o.).

      MELLÉKLET
      Az I. mellékletet a következőképpen kell helyesbíteni:

                  1.

                  Az A. részt a következőképpen kell helyesbíteni:

                              a)

                              a „Vitaminok, provitaminok és olyan hasonló hatású anyagok, amelyek kémiailag egyértelműen leírhatók” cím alatt a K-vitamin adalékanyagra vonatkozó bejegyzésben az „L-menadion-nátrium-biszulfit” szövegrész helyébe a „menadion-nátrium-biszulfit” lép,

                              b)

                              az „Egyéb színezőanyagok” cím alatt a táblázatnak a közösségi szabályok által élelmiszer-színezésre engedélyezett színezőanyagokra vonatkozó bejegyzése helyébe a következő szöveg lép:

                                          „Releváns szám

                                          A közösségi szabályok által élelmiszer-színezésre engedélyezett színezőanyagok, az alábbiak kivételével: E 150b, E 150c és E 150d Karamellszínezékek; E 141 Klorofillin-rézkomplex; E 172 Vas-oxid (vörös, fekete és sárga); E 171 Titán-dioxid (anatáz és rutil szerkezet); E 153 Növényi szén (Szénfekete)

                                          Valamennyi faj”

                  2.

                  A B. részt a következőképpen kell helyesbíteni:

                              a)

                              A „Karotinoidok és xantofilek” cím alatt az E 161j számú asztaxantin adalékanyagra vonatkozó bejegyzés helyébe a következő szöveg lép:

                                          „E 161j

                                          Asztaxantin

                                          Valamennyi faj, kivéve a következőket:

                                                      —

                                                      Hal- és rákfélék a 2. a) ii. funkcionális csoportba tartozó felhasználások tekintetében

                                                      —

                                                      Díszhalak a 2. a) iii. funkcionális csoportba tartozó felhasználások tekintetében”

                              b)

                              az „Egyéb színezőanyagok” cím alatt az E 155, E 104, E 122 és E 160b adalékanyagokra vonatkozó bejegyzéseket tartalmazó táblázat helyébe a következő lép:

                                          „E 155

                                          Barna HT

                                          Kutyák és macskák

                                          E 104

                                          Kinolinsárga

                                          Valamennyi faj, a nem élelmiszer-termelő állatok kivételével, a 2. a) i. funkcionális csoportba tartozó felhasználások tekintetében

                                          E 122

                                          Azorubin (karmazsin)

                                          Valamennyi faj, a macskák és a kutyák kivételével, a 2. a) i. funkcionális csoportba tartozó felhasználások tekintetében

                                          Releváns szám

                                          A közösségi szabályok által élelmiszer-színezésre engedélyezett színezőanyagok, az alábbiak kivételével:

                                          E 102 Tartrazin.

                                          Valamennyi faj, a macskák és a kutyák kivételével

                                          E 160b Bixin.

                                          Valamennyi faj, a macskák és a kutyák kivételével

                                          E 110 Sunset yellow FCF

                                          Valamennyi faj, a macskák és a kutyák kivételével

                                          E 120 Kármin (Carmine Lake WSP 50 %)

                                          Valamennyi faj, a macskák és a kutyák kivételével

                                          E 124 Ponceau 4 R

                                          Valamennyi faj, a macskák és a kutyák kivételével

                                          E 127 Eritrozin

                                          Valamennyi faj, a macskák, a kutyák és a hüllők kivételével

                                          E 129 Alluravörös

                                          Valamennyi faj, a macskák és a kutyák kivételével

                                          E 132 Indigotin

                                          Valamennyi faj, a macskák és a kutyák kivételével

                                          E 133 Brilliánskék

                                          Valamennyi faj, a macskák és a kutyák kivételével

                                          E 160b

                                          Bixin színezőanyagként

                                          Díszhalak

                                          E 102

                                          Tartrazin színezőanyagként

                                          Valamennyi faj, a díszhalak, a magevő díszmadarak és a kis rágcsálók kivételével

                                          E 131

                                          Patentkék V színezőanyagként

                                          Valamennyi faj, a nem élelmiszer-termelő állatok kivételével, a 2. a) i. funkcionális csoportba tartozó felhasználások tekintetében

                                          E 124

                                          Ponceau 4 R színezőanyagként

                                          Valamennyi faj, a díszhalak kivételével

                                          E 127

                                          Eritrozin színezőanyagként

                                          Valamennyi faj, a díszhalak kivételével

                                          E 132

                                          Indigotin színezőanyagként

                                          Valamennyi faj, a díszhalak kivételével

                                          E 141

                                          Klorofillin-rézkomplex színezőanyagként

                                          Valamennyi faj, a díszhalak, a magevő díszmadarak és a kis rágcsálók kivételével

                                          E 110

                                          Sunset yellow FCF színezőanyagként

                                          Valamennyi faj, a díszhalak, a magevő díszmadarak és a kis rágcsálók kivételével

                                          E 153

                                          Növényi szén (Szénfekete) színezőanyagként

                                          Valamennyi faj, a díszhalak kivételével”


title: A Bizottság (EU) 2018/352 végrehajtási rendelete (2018. március 8.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Moules de bouchot de la Baie du Mont-Saint-Michel [OEM])

text:
               12.3.2018

               HU

               Az Európai Unió Hivatalos Lapja

               L 68/2

         A BIZOTTSÁG (EU) 2018/352 VÉGREHAJTÁSI RENDELETE
   (2018. március 8.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Moules de bouchot de la Baie du Mont-Saint-Michel [OEM])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Franciaország kérelmét, amely a 636/2011/EU bizottsági végrehajtási rendelet (2) alapján bejegyzett „Moules de bouchot de la Baie du Mont-Saint-Michel” oltalom alatt álló eredetmegjelöléshez kapcsolódó termékleírás módosításának jóváhagyására irányul.

               (2)

               A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet (3) az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában.

               (3)

               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a termékleírás módosítását jóvá kell hagyni,

         ELFOGADTA EZT A RENDELETET:
   1. cikk
   A „Moules de bouchot de la Baie du Mont-Saint-Michel” (OEM) elnevezéshez kapcsolódó termékleírásnak az Európai Unió Hivatalos Lapjában közzétett módosítása jóváhagyásra kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. március 8-án.

            a Bizottság részéről,

            az elnök nevében,

         Phil HOGAN

            a Bizottság tagja

      (1)  HL L 343., 2012.12.14., 1. o.

      (2)  A Bizottság 636/2011/EU végrehajtási rendelete (2011. június 29.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [Moules de bouchot de la Baie du Mont-Saint-Michel (OEM)] (HL L 170., 2011.6.30., 28. o.).

      (3)  HL C 383., 2017.11.14., 12. o.